— Укараненне інавацый у вытворчасць — адна з тэм Усебеларускага народнага сходу, — адзначыў міністр адукацыі Міхаіл Жураўкоў. — Кіраўнік дзяржавы паставіў перад краінай амбіцыйную задачу — стварыць больш як 50 тысяч новых працоўных месцаў. Я ўпэўнены, што інавацыйная дзейнасць у навуцы дапаможа нам яе вырашыць. Новыя працоўныя месцы будуць стварацца менавіта ў сферы навукова-тэхнічных і інавацыйных распрацовак і тэхналогій. І тут галоўная роля адводзіцца маладым. Стварэнне эканомікі ведаў — задача, найперш, для маладога пакалення. Што тычыцца навуковых даследаванняў, то я лічу, што адны спецыялісты павінны займацца фундаментальнымі даследаваннямі ў навуцы, а іншыя — прасоўваннем інавацый і бізнес-тэхналогіямі. А мы сёння занадта шмат патрабуем ад навуковага калектыву. Нам тэрмінова патрабуецца праслойка, якая будзе займацца бізнес-працэсамі. Гэта таксама вельмі важны элемент укаранення навукі ў вытворчасць.